cyanic-selkie/wikianc huggingface dataset:
Diprotodonti
Izskats un īpašības
Visiem diprotodontiem piemīt divas kopīgas īpašības. Tiem visiem apakšžoklī ir pāris lielu priekšzobu. Dēļ šīs pazīmes kārta ieguva savu vārdu - diprotodontia, kas nozīmē divi priekšzobi. Un diprotodontiem nav ilkņu. Otra kopīgā iezīme ir tā, ka visi diprotodonti ir sindikāļi. Tas nozīmē, ka otrie un trešie pirksti sindikālajām sugām ir lielākoties pārklāti ar ādu un izskatās saplūduši, izņemot nagus. Pirmā pirksta parasti nav, bet ceturtais visbiežāk ir palielināts. Sindikālās sugas parasti ir piemērojušās dzīvei kokos un kāpelēšanai pa zariem, tomēr lielākā daļa diprotodontu dzīvo uz zemes, un to pēdām attīstījušās vēl citas iezīmes, kas svarīgas dzīves veidam uz zemes. Diprotodontu pēdas liecina, ka pagātnē tie visi dzīvojuši kokos, bet vēlāk dažas sugas kā, piemēram, ķenguri un valabiji ar laiku piemērojās dzīvei uz zemes.
Barība
Mūsdienās gandrīz visi diprotodonti pārtiek no augu izcelsmes barības, kā arī lielākā daļa izmirušo sugu. Šajā kārtā ir dažas kukaiņēdāju un visēdāju sugas. Analizējot barības ieradumus no evolūcijas viedokļa, sugas, kas barojas ne tikai ar augiem, ir jaunākas un attīstījušās salīdzinoši nesen. Tikai izmirušie aizvēsturiskie Thylacoleonidae ir vienīgie zināmie plēsīgie diprotodonti, kas barojās ar gaļu.
Darvina zorro
Darvina zorro (Pseudalopex fulvipes) jeb Darvina lapsa ir suņu dzimtas (Canidae) zorro ģints (Pseudalopex) plēsējs.
Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām.
Darvina zorro sauc arī par Čilojes zorro, jo tas pamatā dzīvo Čilojes salā un nelielā daudzumā kontinentā Navelvutas Nacionālajā parkā Čīlē. Tas ir vienīgais zorro, kas dzīvo lietus mežos atšķirībā no citiem zorro, kuriem patīk klajas vietas.
Darvina zorro izdzīvošana mūsdienās ir ļoti apdraudēta. Čilojes salā dzīvo apmēram 200 indivīdu, bet Navelvutas Nacionālajā parkā 50 zorro. Lai arī parka robežās zorro ir aizsargāts, tas ziemas laikā mēdz pārvietoties, piemeklējot siltāku klimatu zemāk ielejā, tādējādi izejot ārpus parka teritorijas, kur to var nomedīt mājas suņi un arī cilvēki mēdz šaut zorro dēļ aizspriedumiem, domājot, ka zorro nāk medīt viņu mājputnus.
Vēsture
Pirmo reizi Darvina zorro atklāja Sanpedro salā pie Čīles krastiem 1834. gadā dabas pētnieks Čārlzs Darvins savā ceļojumā ar kuģi Bīgls. Kad Darvins pirmo reizi redzēja Darvina zorro Sanpedro salā, viņš uzreiz novērtēja to, ka salas zorro atšķiras no zorro, kas apdzīvo kontinentu. Tomēr ilgu laiku Darvina zorro tika sistematizēts kā viena no pelēkā zorro pasugām. Viss mainījās, kad kontinentā 1990. gadā Nahelbutas Nacionālajā parkā atklāja nelielu Darvina zorro populāciju. Zorro veica ģenētiskos pētījumus, un zinātnieki nonāca pie secinājuma, ka Darvina zorro ir patstāvīga, unikāla suga. Darvina zorro vistuvākais radinieks ir Sečuras zorro. Tomēr Darvina zorro ir ļoti atšķirīgs no citiem zorro, tas augumā ir mazāks, ar īsākām kājām, tā kažoks ir tumšāks, galvaskauss platāks un īsāks, un apakšžokļa forma atšķirīga, tas nekad nekrustojas ar citiem zorro.
Izskats un ieradumi
Darvina zorro kažoka krāsa variē no tumši brūnas līdz violeti pelēkai, ar sarkanbrūnu nokrāsu uz sejas, ausīm un īsajām kājām. Tā pazode un pavēdere ir balta, bet to ir grūti ievērot, jo tumšā pakakle un krūtis piesedz balto vēderu. Darvina zorro ir mājas kaķa lielumā, tā ķermeņa garums ir 53 cm, astes garums 22 cm, svars ir 2 - 4 kg. Darvina zorro dzīvo apmēram 7 gadus.
Darvina zorro ir visēdājs. Biezajos mežos, ko apdzīvo zorro, tas medī sīkus zīdītājus, rāpuļus, vaboles un citus kukaiņus. Tas ēd arī augļus un ogas. Pie izdevības tiek nomedīti arī putni un abinieki. Medīt tie dodas pēc saulrieta un līdz saullēktam.
Edvins Magnuss
Edvins Magnuss ( — ) bija Latvijas vācbaltiešu advokāts un sabiedrisks darbinieks. Divas reizes — 1919. un 1928. gadā — ir bijis Latvijas tieslietu ministrs. Vācbaltiešu reformu partijas biedrs un ilggadējs priekšsēdētājs.
Biogrāfija
Edvins Magnuss piedzima Liepājā Leo un Magdas (dz. Donberga) Magnusu ģimenē, bez viņa ģimenē auga māsa — Katrīna. Beidzis Liepājas ģimnāziju. 1909. gadā kļuvis par zvērināta advokāta palīgu Maskavā. 1910. gadā ar Zelta medaļu absolvējis Juridisko fakultāti Maskavas universitātē. 1911. gadā kļuvis par zvērināta advokāta Vilhelma fon Rīdigera palīgu Rīgā. Pirmā pasaules kara laikā iesaukts kara dienestā. Par kaujas nopelniem paaugstināts par virsnieku. 1916. gadā kļuvis par zvērinātu advokātu Rīgā. 1918. gadā nosūtīts uz Maskavu, lai vācu vēstniecības aizsegā risinātu sarunas ar PSRS vadību par mantisko vērtību atgūšanu, kas tika izvestas no Rīgas. Šo sarunu laikā esot saskaņota arī Rīgas Melngalvju sudrablietu atdošana.
Baltijas Landesvēra štāba vadītājs nosauca Edvinu Magnusu par Rīgas pilsētas galvu. Tā paša gada jūlijā vācbaltiešu nacionālā komiteja nominēja viņu par savu pārstāvi Latvijas Pagaidu valdībā, kurā viņš ieņēma tieslietu ministra amatu. Amatā viņš bija līdz decembrim. Edvins Magnuss bija Tautas padomes loceklis no vācbaltiešu reformu partijas, līdz 1932. gadam bija arī šīs partijas priekšsēdētājs. 1920. gadā ievēlēts Latvijas Satversmes sapulcē no Baltijas vācu partiju saraksta.
Edvins Magnuss apmetās uz dzīvi Austrijā un Otrā pasaules kara laikā vadīja savu apdrošināšanas koncernu. Pēc kara strādājis federālā kanclera kancelejā uz īpaša līguma pamata. Miris Vīnē.
Vācu mūzika
Vācu mūzika ir mūzika, kas ir izveidojusies galvenokārt Vācijā, un kuras autori ir vācu tautības pārstāvji.
Senā mūzika
Senā mūzika sāka attīstīties viduslaiku sākumā Eiropas galmos un klosteros. Par garīgās mūzikas pamatu kļuva gregoriskais korālis, kuru 6. gadsimta nogalē ieviesa Romas pāvests Gregors I. Viduslaiku galma mūzikā lielu ieguldījumu deva klejojošie dzejnieki, kuri lautas pavadījumā dziedāja mīlas dziesmas. 14. gadsimta Vācijā radās pastāvīgo dziedātāju ģildes. Šie mākslinieki atšķirībā no dzejniekiem dzīvoja vienā noteiktā vietā. Nākamo gadsimtu laikā turpināja attīstīties gan vokālā, gan instrumentālā mūzika. Radās jaunas mūzikas formas. 17. gadsimta otrajā pusē modās interese ar ērģeļmūziku. Daudzās pilsētās radās ērģeļmūzikas skolas. Vācu pirmo operu "Dafne" sacerēja Heinrihs Šics. Šo darbu viņš pabeidza 1627. gadā, tomēr opera vēlāk pazuda.
18. gadsimts
Vācu mūzika piedzīvoja ievērojamu uzplaukumu 18. gadsimtā, kad Vācijas politiskās un reliģiskās dalīšanās rezultātā radās vairāki nozīmīgi mūzikas centri. Par 18. gadsimta slavenāko vācu komponistu tiek uzskatīts Johans Sebastiāns Bahs, kurš līdz 1717. gadam bija saistīts ar Veimāras galmu. Lieldienu nedēļas laikā J. S. Baha pasijas daudzās valstīs atskaņo arī mūsdienās. Bieži tiek spēlēti viņa Brandenburgas koncerti.
Par atzītiem komponistiem, kuri devušu nozīmīgu ieguldījumu vācu klasiskajā mūzikā, tāpat kļuva visi četri viņa dēli — Johans Kristiāns Bahs, Johans Kristofs Frīdrihs Bahs, Karls Fīlips Emanuels Bahs un Vilhelms Frīdemanis Bahs. Nozīmīgs vēlā baroka pārstāvis ir arī Georgs Frīdrihs Hendelis. Pirms spožās karjeras Anglijā viņš bija katedrāles ērģelnieks Hallē, bet pēc tam strādāja Hamburgas operteātrī.
Vēl viens ievērojams tā laika komponists bija G. F. Hendeļa draugs Georgs Filips Tēlemanis, kurš darbojās daudzos Vācijas galmos. Viņa skaņdarbu klāstā ietilpst kamermūzikas darbi, operas un garīgā mūzika. 18. gadsimtā savu karjeru uzsāka arī galma muzikanta dēls Ludvigs van Bēthovens. Ludviga van Bēthovena dzīvi apvij leģendas. Nākamās paaudzes ir valdzinājusi ne tikai viņa mūzika, bet intriģējis arī fakts, ka jau 30 gadu vecumā viņš sāka zaudēt dzirdi.
19. gadsimts
19. gadsimta otrajā pusē vācu operas attīstībā valdošā loma bija Rihardam Vāgneram. R. Vāgnera idejas par muzikālā teātra izveidošanu, kā arī komponēšanas paņēmienu, kurā atkārtojās vadmotīvi, vēlāk pārņēma Rihards Štrauss. R. Štrausa simfoniskās operas poēmas "Tā runāja Zaratustra" pirmās taktis kļuva par Stenlija Kubrika filmas "2001: Kosmosa odiseja" vadmotīvu. Johanness Brāmss komponēja tradicionāli.
20. gadsimts
Daudzi 20. gadsimta komponisti turpināja savu talantīgo priekšgājēju tradīcijas. Ievērību pelna Paula Hindemita skaņdarbi, to skaitā operas, baleti un koncerti. 1933. gadā nacisti viņa skaņdarbus aizliedza, un komponists 1939. gadā emigrēja uz ASV. Nozīmīgs tā laika komponists bija Kārlis Orfs. 1920. gados dzīvodams Berlīnē, lielu ietekmi uz vācu mūziku atstāja austriešu komponists Arnolds Šēnbergs.
Skatīt arī
Cultura da Alemanha
.md
.md ir Moldovas Interneta augstākā līmeņa domēns. Plaši tiek izmantots arī medicīnā un veselības aprūpē (abreviatūra no medical doctor, tulkojumā "ārsts").
2010. gada Pasaules čempionāts basketbolā — C grupa
2010. gada FIBA Pasaules čempionāta spēles C grupā norisinājās no 28. augusta līdz 2. septembrim. Grupas komandas spēles aizvadīja Ankara Arena Ankarā. Grupā tika ielozētas Ķīnas, Kotdivuāras, Grieķijas, Puertoriko, Krievijas un Turcijas izlases. Grupā pirmās četras vietas ieņēmušās izlases iekļuva pasaules čempionāta izslēgšanas spēļu turnīrā.
Kalnrozes
Kalnrozes (agrāk — Bārzdiņi, Bārzdiņu muiža) ir apdzīvota vieta Jelgavas novada Vilces pagastā. Izvietojusies pagasta vidienē Ķīves upes labajā krastā pie Vilces—Blankenfeldes autoceļa 5,5 km no pagasta centra Vilces, 40 km no novada domes Jelgavā un 84 km no Rīgas.
Apdzīvotā vieta izveidojusies pie bijušās Bārzdiņu pusmuižas. Kalnrozēs atrodas Ķīves bibliotēka (bijušajā Ķīves skolā), veikals.
AnimeFest
AnimeFest ir anime fanu festivāls, kas norisinās četras dienas pēc Darba svētku brīvdienām Dalasā, ASV. AnimeFest ir viens no valsts vecākajiem valsts festivāliem, lai arī 1997. un 2000. gadā festivāli nenorisinājās. Pirmais festivāls norisinājās 1992. gadā.
Festivālos piedalās kospleji, amerikāņu anime balss aktieri, mākslinieki, norisinās izstādes, darbojas darbnīcas un spēļu zāles. AnimeFest festivāls fokusējas uz anime, mangu, videospēlēm un japāņu kultūras aspektiem.
X-1
X-1 var būt:
Čības
Čības ir mīksti un viegli apavi, kuri paredzēti valkāšanai iekštelpās. Čības parasti gatavo no mīksta auduma, ādas un līdzīgiem materiāliem. Dažreiz čības, kuras paredzētas valkāšanai pirtīs, pie baseiniem, mitrās vietās, izgatavo arī no gumijas un plastikas. Zole čībām parasti ir ļoti plāna.
1878. gads
1878. gads bija parastais gads, kas sākās otrdienā.
7. Saeimas vēlēšanas
7. Saeimas vēlēšanas notika. Tika pieteikts 21 deputātu kandidātu saraksts ar kopumā 1081 deputātu kandidātu. Vēlēšanās piedalījās 964 667 vēlētāji, kas sastādīja 71,89% no 1 348 535 balsstiesīgajiem.
Balsošanas sistēma
Latvijas Republikas Satversme nosaka, ka Saeimu ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera/Senlagē metodes. Vēlēšanas parasti notiek reizi četros gados, oktobra pirmajā sestdienā, bet Latvijas Valsts prezidentam ir tiesības rīkot ārkārtas vēlēšanas. Tiesības vēlēt ir pilntiesīgiem Latvijas pilsoņiem, kuri vēlēšanu dienā ir sasnieguši astoņpadsmit gadu vecumu. Saeimā var ievēlēt jebkuru pilntiesīgu Latvijas pilsoni, kurš vēlēšanu pirmajā dienā ir vecāks par divdesmit vienu gadu.
Rezultāti
No 21 partijas sešas pārvarēja 5% barjeru un iekļuva Saeimā.
Mosina
Mosina - pilsēta Polijā, Lielpolijas vojevodistē uz dienvidiem no Poznaņas pie Vartas upes.
Vācu matemātiķa Lāzarusa Fuksa (Lazarus Fuchs, 1833 — 1902) dzimtā pilsēta.
Aleksandrs Aņukovs
Aleksandrs Aņukovs (, dzimis ) ir Krievijas futbolists un Krievijas izlases dalībnieks. Pašlaik (2021) Aņukovs ir Krievijas Premjerlīgas kluba FK Zenit trenera asistents.
2008. gadā FK Zenit sastāvā ieguva UEFA kausu. Divas reizes ir kļuvis par Krievijas čempionu (2007. un 2010. gadā). 2010. gadā ieguva Krievijas kausu.
Krievijas futbola izlasē Aņukovs debitēja 2004. gadā. Pirmos vārtus izlases labā guva draudzības spēlē pret Vācijas izlasi. Ir piedalījies 2004., 2008. un 2012. gada Eiropas čempionātā.
Tau (burts)
Tau (Τ, τ; gr) - grieķu alfabēta 19. burts. Grieķu alfabēta skaitļu pieraksta sistēmā, tam ir nozīme 300. Cēlies no feniķiešu burta — tavs. No burta "tau" cēlies latīņu alfabēta burts T un Kirilicas alfabēta T.
Aleksandrs Aņukovs
Sasniegumi
Zenit
Tau (burts)
Pielietojums
Senatnē tau bija dzīvības un augšāmcelšanās simbols, jo burts tēta bija nāves apzīmējums. Krusta simbolisms bija saistīts ne tikai ar burtu χ, bet arī ar tau.
Vēl šis burts kā simbols tiek izmantots, lai apzīmētu:
Kolumbijas futbola izlase
Kolumbijas futbola izlase ir nacionālā futbola komanda, kas pārstāv Kolumbijas valsti starptautiskās futbola sacensībās. Kolumbijas futbola izlasi pārvalda Kolumbijas Futbola federācija. Savu pirmo spēli izlase aizvadīja 1938. gadā, cīnoties pret Meksikas izlasi. Kolumbijas izlase 6 reizes ir piedalījusies FIFA Pasaules kausa finālturnīros, tās lielākais sasniegums ir iekļūšana ceturtdaļfinālā 2014. gadā. Copa America Kolumbijas izlase ir piedalījusies 21 reizi, 2001. gadā pagaidām vienīgo reizi kļūstot par Dienvidamerikas čempioniem.
Sastāvs
Šāds sastāvs tika izsaukts pārbaudes spēlēm pret Dienvidkoreju un Ķīnu, kas notika 2017. gada 10. un 14. novembrī.
Daugavpils apriņķis
Zemes virsa
Daugavpils apriņķa zemes virsas formas sastāvēja no glaciālām un jaunākām nogulām: pamatā devona kaļķakmens un dolomīts, kas atsedzas Daugavas krastos lejup no Jersikas, arī Dubnas un Aiviekstes lejtecē.
Apriņķa reljefā bija krasas atšķirības starp tā ziemeļrietumu daļu (Jersikas līdzenumu) uz rietumiem no Preiļu-Daugavpils līnijas, kas bija līdzena, mežiem un purviem bagāta, un dienvidaustrumu (Latgales augstienes) daļu, kas bija augstāka, ar viļņotu virsu un daudziem ezeriem.
Iedzīvotāji
Pēc 1897. gada Krievijas Impērijas tautas skaitīšanas datiem 39,0% no apriņķa iedzīvotājiem tika uzskaitīti kā latvieši, 20,0% kā ebreji, 15,3% kā krievi, 13,8% kā baltkrievi, 9,1% kā poļi un 1,8% kā vācieši. 1928. gadā 55% apriņķa iedzīvotāju bija latvieši, 18% krievi, 10% ebreji, 9% baltkrievi, 8% poļi. Lielākā daļa bija katoļi (58%), vecticībnieki (14%), luterāņi (13%), jūdaisti (10%), pareizticīgie (5%). Lasītpratēji 67% (1925).
Izglītība
Pirms Pirmā pasaules kara apriņķī bija tikai 81 pagastskola, pēc kara skolu skaits tika strauji palielināts līdz 247 ar 857 skolotājiem (1928. gadā). 1928. gadā apriņķī bija septiņas vidusskolas — 5 Daugavpilī, pa vienai Krāslavā un Aglonā. Daugavpilī bija arī četras arodskolas, kā arī valodu kursi un tautas konservatorija.
Pārdaugavas hercogistes sastāvā
Daugavpils apriņķi (distriktu) izveidoja 1566. gadā Pārdaugavas hercogistes teritorijā. Pēc Livonijas kara 1582. gadā apriņķis tika iekļauts Cēsu prezidiātā, kuru 1598. gadā pārdēvēja par Cēsu vaivadiju.
Krievijas Impērijas guberņu sastāvā
Pēc Polijas-Lietuvas kopvalsts pirmās dalīšanas 1772. gadā Inflantijas vaivadija tika iekļauta Pleskavas guberņas sastāvā kā Daugavas province (Двинская провинция). Jau 1776. gada 4. septembrī Daugavas province tika sadalīta trīs daļās un tās dienvidu daļā izveidots Daugavpils apriņķis (Динабургский уезд). Sākotnēji tas 1776. gadā ietilpa Polockas guberņas sastāvā, no 1796. gada Baltkrievijas guberņas, bet no 1802. gada Vitebskas guberņas sastāvā. Pēc Dinaburgas pārdēvēšanas par Dvinsku 1893. gadā apriņķis tika pārdēvēts par Dvinskas apriņķi (Двинский уезд).
1913. gadā Daugavpils apriņķī bija 16 pagasti un 1 pilsēta:
Pēc Otrā Latgales kongresa iniciatīvas Krievijas PSFR Tautas komisāru padome 1917. gada 14. decembrī izdeva rīkojumu Nr. 93. par Daugavpils apriņķa atdalīšanu no Vitebskas guberņas un pievienošanu Vidzemes guberņai.
Jau 1917. gada 31. decembrī Latvijas strādnieku, kareivju un bezzemnieku deputātu padomju II kongresā tika apstiprināta Daugavpils apriņķa pievienošana Iskolata pārvaldē esošajai Vidzemes guberņas daļai.
Latvijas Republikas sastāvā
1918. gada 18. novembrī Tautas padomes pasludinātajā apvienotajā un neatkarīgajā Latvijas valstī ietilpa arī Daugavpils apriņķis, bet pilnu kontroli pār to Latvijas Pagaidu valdība ieguva tikai pēc uzvaras Latgales atbrīvošanas cīņās 1920. gada janvārī.
Daugavpils apriņķa platība bija 4790 km2. Tas robežojās ar Jēkabpils apriņķi, Ilūkstes apriņķi, Madonas apriņķi un Rēzeknes apriņķi, kā arī Poliju un PSRS.
Teritoriālais iedalījums
Pēc miera līguma ar Krieviju noslēgšanas 1920. gada augustā Pridruiskas (Piedrujas) (Придруйская) un Pustiņas pagasti (Пустынская), kā arī daļa Suškovas pagasta (Сушковская) (be) no Drisas apriņķa tika pievienoti Daugavpils apriņķim Latvijā.
1921./1922. gados, atdalot no Ungurmuižas pagasta, izveidoja Aiviekstes un Mežmuižas pagastus 1923. gadā izveidoja Grāveru pagastu. 1924. gada jūnijā Daugavpils apriņķim pievienoja Rudzātu pagastu no Rēzeknes apriņķa. 1925. gadā pārdēvēja: Grāveru pagastu par Aulejas, Izabelinas pagastu par Skaistas, Izvoltas pagastu par Izvaltas, Kolupes pagastu par Kalupes, Maļinovas pagastu par Naujenes, Mežmuižas pagastu par Vīpes un Rudzātu pagastu par Rudzētu pagastu.
No Višķu, Izvaltas un Naujenes pagastu daļām 1931. gadā izveidoja jaunu Biķernieku pagastu. 1936. gadā no Kapiņu pagasta atdalīja Aglonas pagastu, bet no Līksnas pagasta — Nīcgales pagastu. 1939. gadā Piedrujas pagastu pārdēvēja par Indras pagastu. Ar 1940. gadu Jasmuižas pagasts saucās par Aizkalnes pagastu, bet Ungurmuižas pagasts — par Medņu pagastu. 1940. gada aprīlī Pustiņas pagastu pārdēvēja par Robežnieku pagastu.
1940. gada sākumā Daugavpils apriņķī bija 6 pilsētas un 25 pagasti:
Iedzīvotāji
1935. gadā Daugavpils apriņķī bija 4779 apdzīvotas vietas, no kurām lielākās bija Daugavpils, Krāslava, Līvāni, Krustpils, Preiļi, Gostiņi, Dagda un Aglona. Daugavpils apriņķa iedzīvotāju kopskaits tolaik bija 212 668, kas sastādīja 10,9% no visa iedzīvotāju kopskaita valstī, vai 37,5% no visiem Latgales apgabala iedzīvotājiem. Uz laukiem dzīvoja 153 392 (72,13%) iedzīvotāji, bet pilsētās — 59 276 (27,87%). No minēto iedzīvotāju kopskaita 102 569 bija vīrieši, bet 110 099 — sievietes. Pēc tautībām Daugavpils apriņķa iedzīvotāji sadalījās šādi: latvieši — 134 589 (63,28%), lielkrievi — 40 684 (19,15%), vācieši — 650 (0,31%), poļi — 11 579 (5,44%), baltkrievi — 5910 (2,78%), žīdi — 17 604 (8,28%), leiši — 644 (0,50%), igauņi — 55 (0,03%), pārējie un nezināmie — 953 (0,45%). ledzīvotāju ticība: katoļi — 126 229 (59,35%), vecticīgie — 34 791 (16,38%), ev.-luterāņi — 23 125 (10,87%), Mozus ticīgie — 17 623 (8,29%), pareizticīgie — 10.205 (4,80%), pārējie kristīgie — 423 (0,20%), pārējie un nezināmie — 272 (0,13%). Caurmērā uz 1 km2 Daugavpils apriņķī dzīvoja 44,4 iedzīvotāji.
Izglītības iestādes
1936./1937. mācību gadā Daugavpils apriņķī darbojās 242 pamatskolas, kurās mācījās 30 912 skolnieki. Vidusskolu bija 11 ar 2087 skolēniem.
Latvijas PSR sastāvā
1940. gadā Daugavpilij tika piešķirts republikas nozīmes pilsētas statuss un tā tika izdalīta no apriņķa sastāva. 1941. gada 18. martā Krustpils un Gostiņu pilsētas un četri pagasti tika pievienoti Jēkabpils apriņķim. 1947. gada 16. oktobrī no Daugavpils apriņķa tika atdalīts Krāslavas apriņķis.
Likvidācija
1949. gada 31. decembra administratīvi teritoriālās reformas rezultātā Daugavpils apriņķis tika likvidēts un tā teritorija iekļauta Daugavpils, Līvānu un Preiļu rajonos.
Ipsilons
Mazo burtu ipsilons (\upsilon) burtu bieži jauc ar mazo nī (\nu) burtu; atšķirība burta apakšējā daļā: burtam ipsilons apakša ir apaļa, bet nī - asa.
Ilze
Ilze var būt:
Smaiļošana un kanoe airēšana 2008. gada vasaras olimpiskajās spēlēs — K-2 500 metros vīriešiem
Vīriešu K-2 500m kanoe sacensības 2008. gada Olimpiskajās spēlēs smaiļošanā un kanoe airēšanā notika 2008. gada 19. - 23. augustā Šunji airēšanas un kanoe parkā, Pekinā.
Sacensību grafiks
Visi laiki ir Ķīnas standartlaikā (UTC+8)
Pusfināls
Kvalifikācijas noteikumi: 1..3->Finālā, pārējie ārā
Bell X-1
X-1 jeb XS-1 bija kopējs NACA un ASV Armijas Gaisa spēku/ASV Gaisa spēku raķešlidmašīnas projekts 1940.—1950. gados. Tas bija pirmais pilotējamais lidaparāts, kas pārsniedza skaņas ātrumu. X-1 bija pirmais no ASV slepeno eksperimentālo X lidaparātu sērijas. Lidmašīnas izgatavoja uzņēmumā Bell.
Lidojumi
XS-1 pirmais lidojums notika Painkāstlā (Pinecastle) Floridā. To vadīja Bell Aircraft galvenais izmēģinātājpilots Džeks Vūlamss (Jack Woolams). Šajā un vēl deviņos lidojumos lidmašīna tika izmēģināta tikai planēšanas režīmā, bez raķešdzinēja iedarbināšanas. 1946. gada martā lidaparātu (X-1-1) nosūtīja atpakaļ uz rūpnīcu modifikāciju veikšanai. No 1946. gada septembra līdz 1947. gada jūnijam Murokas armijas lidlaukā (Muroc Army Air Field; tagad Edvardsa Gaisa spēku bāze) Kalifornijā pilots Čelmerss Gūdlins (Chalmers "Slick" Goodlin) veica 26 lidojumus ar iedarbinātu raķešdzinēju.
pirmoreiz pasaulē cilvēka vadīts lidaparāts sasniedza virsskaņās ātrumu. Lidmašīnu #46-062 pilotēja Gaisa spēku kapteinis Čārlzs Jēgers (Charles "Chuck" Yeager). Oficiāli tiek uzskatīts, ka šis lidojums numur 50 ir bijis pirmais virsskaņas lidojums, sasniedzot ātrumu 1,06 mahi, taču Jēgers un cits personāls domā, ka 49. lidojumā bija saniegti 0,997 mahi, un faktiski tika pārvarēta skaņas barjera (tā kā mērījumi nebija precīzi, tad visticamāk, ka tad vēl netika pārvarēta skaņas barjera).
Rēzeknes apriņķis
Rēzeknes apriņķis (pl, ru, de) bija administratīva vienība Inflantijas vaivadijas (1629—1772, kā Rēzeknes trakts (pl)), Polockas guberņas (1776—1796), Baltkrievijas guberņas (1796—1802), Vitebskas guberņas (1802—1917), Vidzemes guberņas (1918), LSPR (1919—1920), Latvijas Republikas (1918—1940), Latvijas ģenerālapgabala (1941—1944) un Latvijas PSR (1940—1949) sastāvā.
Zemes virsa
Rēzeknes apriņķa zemes virsas ziemeļrietumu daļu veidoja Lubāna līdzenums (agrāk saukts par Malienas līdzenumu), bet dienvidaustrumu daļu Latgales augstiene (agrāk — Latgales platforma).
Lielākā apriņķa daļa atradās Latgales augstienes viļņainajā virsā, kur Ledus laikmetā izveidojušies akmeņaini un smilšaini gara morēnu sanesumi. Prāvas platības aizņem ezeri (Rāznas ezers, Ežezers), kas kopā ar augstiem pauguriem padarīja šo Rēzeknes apriņķa daļu par vienu no gleznainākajām Latvijā.
Iedzīvotāji
1897. gada tautas skaitīšanā 57,9% no apriņķa iedzīvotājiem tika uzskaitīti kā latvieši, 23,9% kā krievi, 7,4% ebreji, 5,4% baltkrievi un 4,8% kā poļi.
Inflantijas vaivadijas sastāvā
Pēc Altmarkas pamiera Inflantijas vaivadijas sastāvā izveidoja Rēzeknes traktu (pl).
Krievijas Impērijas guberņu sastāvā
Pēc Žečpospolitas pirmās dalīšanas 1772. gadā Inflantijas vaivadija tika pārdēvēta par Daugavas provinci un iekļauta Pleskavas guberņas sastāvā. 1776. gada 4. septembrī Daugavas province tika sadalīta trīs daļās un tās ziemeļrietumu daļā izveidots Rēzeknes apriņķis (Режицкий уезд). Sākotnēji tas 1776. gadā ietilpa Polockas guberņas sastāvā.
1796. gadā Rēzeknes apriņķi sadalīja starp Daugavpils un Ludzas apriņķiem un iekļāva Baltkrievijas guberņas sastāvā, bet 1802. gadā atkal atjaunoja Vitebskas guberņas sastāvā.
1913. gadā Rēzeknes apriņķī bija 18 pagasti un 1 pilsēta:
Pēc Otrā Latgales kongresa iniciatīvas Krievijas PSFR Tautas komisāru padome 1917. gada 14. decembrī izdeva rīkojumu Nr. 93. par Rēzeknes apriņķa atdalīšanu no Vitebskas guberņas un pievienošanu Vidzemes guberņai. Jau 1917. gada 31. decembrī Latvijas strādnieku, kareivju un bezzemnieku deputātu padomju II kongresā tika apstiprināta Rēzeknes apriņķa pievienošana Iskolata pārvaldē esošajai Vidzemes guberņas daļai.
Latvijas Republikas sastāvā
1918. gada 18. novembrī Tautas padomes pasludinātajā apvienotajā un neatkarīgajā Latvijas valstī ietilpa arī Rēzeknes apriņķis, bet pilnu kontroli pār to Latvijas Pagaidu valdība ieguva tikai pēc uzvaras Latvijas brīvības cīņās 1920. gadā.
1920. gadā, atdalot teritorijas no Stirnienas pagasta, izveidoti Atašines pagasts un Rudzatu pagasts.
No 20. gadu sākuma Gaļanu pagasts saucās par Vidsmuižas pagastu, Kuļņevas pagasts par Biržgaļa (Bērzgales) pagastu un Vaivodu pagasts par Bukmuižas pagastu.
1924. gadā Rudzatu pagastu pievieno Daugavpils apriņķim.
No 1940. gada Bukmuižas pagasts saucas par Ezernieku pagastu, Ozolmuižas pagasts par Ozolaines pagastu un Vidsmuižas pagasts par Galēnu pagastu.
Rēzeknes apriņķa platība bija 4253,1 km2 un tas robežojās ar Abrenes, Ludzas, Madonas un Daugavpils apriņķiem, un tikai dažus kilometrus ar PSRS.
Teritoriālais iedalījums
1940. gada sākumā Rēzeknes apriņķī bija 3 pilsētas un 19 pagasti:
Iedzīvotāji
1935. gadā Rēzeknes apriņķī bija trīs pilsētas (Rēzekne, Varakļāni un Viļāni) un daudz ciemu, no kuriem lielākie bija Andrupene, Atašiene, Barkava, Bērzgale, Bikava, Borovāja, Bukmuiža, Dricēni, Feimaņi, Ivgolova, Kaunata, Malta, Mežvidi, Puša, Riebiņi, Sakstagals, Stoļerova, Tiltagals, Tiskadi un Vidsmuiža.
Rēzeknes apriņķa iedzīvotāju kopskaits tolaik bija 151 679, kas sastādīja 7,8% no visa iedzīvotāju kopskaita valstī, vai 26,7% no visiem Latgales apgabala iedzīvotājiem. Uz laukiem dzīvoja 135 546 (89,9%) iedzīvotāji. No minēto iedzīvotāju kopskaita 72 141 bija vīrieši, bet 79 538 — sievietes. Pēc tautībām Rēzeknes apriņķa iedzīvotāji sadalījās šādi: latvieši — 95 081 (62,69%), lielkrievi — 43 436 (28,64%), vācieši — 112 (0,07%), poļi — 4655 (3,07%), baltkrievi — 2209 (1,45%), žīdi — 5749 (3,70%), leiši — 102 (0,07%), igauņi — 24 (0,01%), pārējie un nezināmie — 311 (0,21%). ledzīvotāju ticība: ev.-luterāņi — 3752 (2,47%), pareizticīgie — 5815 (3,83%), katoļi — 96 679 (63,74%), vecticīgie — 39 453 (26,01%), pārējie kristīgie — 165 (0,11%), Mozus ticīgie — 5757 (3,80%), pārējie un nezināmie — 58 (0,04%). Caurmērā uz 1 km2 Rēzeknes apriņķī dzīvoja 35,7 iedzīvotāji.
Izglītības iestādes
1936./1937. mācību gadā Rēzeknes apriņķī darbojās 205 pamatskolas, kurās mācījās 22 411 skolnieki. Vidusskolu bija 8 ar 1169 skolēniem.
Latvijas PSR sastāvā
1947. gada 16. oktobrī no Rēzeknes apriņķa tika atdalīts Viļānu apriņķis, bet Rēzeknes apriņķim pievienoja Ludzas apriņķa Nautrēnu pagastu.
Likvidēšana
1949. gada 31. decembra administratīvi teritoriālajā reformā Rēzeknes apriņķis tika likvidēts un tā teritorija iekļauta Dagdas, Kārsavas, Maltas, Preiļu, Rēzeknes un Viļānu rajonos.
Airbus Commercial Aircraft
2013. gadā Airbus nodarbināja ap 59 tūkstošus cilvēku. Ražošana izvietota aptuveni 16 vietās. Nobeiguma montāžas darbi notiek Tulūzā Francijā, Hamburgā Vācijā, Seviljā Spānijā un (kopš 2009. gada) Tjaņdziņā Ķīnā. Airbus ir meitas uzņēmumi ASV, Japānā, Ķīnā un Indijā.
Airbus apgrozījums (ieņēmumi) 2011. gadā bija 33 miljardi eiro.
Vēsture
1967. gadā Francijas, Vācijas un Apvienotās Karalistes valdības vienojās apvienot savu valstu lidmašīnu būvi, lai varētu konkurēt ar ASV aviobūves uzņēmumiem Boeing, McDonnell Douglas un Lockheed. 1970. gada 18. decembrī dibināta Groupement d'Interet Économique (GIE — unikāla partnerības forma Francijā) Airbus Industrie. Francijas Aérospatiale un VācijasDeutsche Airbus piedalījās katrs ar 36,5 %, Apvienotās Karalistes Hawker Siddeley ar 20 %, bet Nīderlandes un Vācijas kopuzņēmums VFW-Fokker 7 %. 1971. gadā Spānijas uzņēmums CASA ieguva 4,2 %. Pirmā lidmašīna, kuru Airbus Industrie izstrādāja, bija reaktīvais laineris Airbus A300.
1979. gadā British Aerospace, kura 1977. gadā bija nopirkusi Hawker Siddeley, ieguva 20 % Airbus Industrie daļu. 1980. gados izstrādāti laineri Airbus A330 un Airbus A340. 1990. gadu vidū sākta superliela lainera A3XX izstrāde. Tagad tas zināms ar nosaukumu Airbus A380 un pirmo lidojumu veica 2005. gadā.
2000. gadā apvienojās Francijas Aérospatiale-Matra (Aérospatiale mantinieks), Vācijas DaimlerChrysler Aerospace (Deutsche Airbus pēctesis) un Spānijas Construcciones Aeronáuticas, izveidojot Eiropas mēroga korporāciju EADS. Tam tagad piederēja 80 % Airbus Industrie (pārējie 20 % — Apvienotās Karalistes BAE Systems).
2001. gada janvārī Airbus Industrie no neefektīvās konsorcija formas tika pārveidots par akciju sabiedrību (Société par Actions Simplifiée) Airbus SAS, process pabeigts 11. jūlijā.
2006. gada 13. oktobrī EADS par 2,75 miljardiem eiro no BAE Systems nopirka 20 % Airbus akcijas, tādējādi kļūstot par tā vienīgo īpašnieku.
2014. gada janvārī EADS tika reorganizēts par Airbus Group SE ar trīs nodaļām: Airbus, Airbus Defence & Space un Airbus Helicopters. Lai uzlabotu pozīcijas konkurencē ar Boeing ASV tirgū, 2015. gada septembrī Mobilā atklāta pirmā Airbus rūpnīca ASV.
2017. gada janvārī Airbus SAS apvienots ar mātes uzņēmumu Airbus Group SE, kas aprīlī mainīja nosaukumu uz Airbus SE.
Fī
Fī (Φ, φ; gr) — grieķu alfabēta 21. burts. Grieķu alfabēta skaitļu pieraksta sistēmā, tam ir nozīme 500. No burta "fī" cēlies kirilicas alfabēta burts Ф.
Lille OSC
Lilles LOSC, dažkārt saukts par Lille OSC vai vienkārši par Lille, ir Francijas futbola klubs. Tā mājvieta ir Francijas ziemeļu pilsēta Lille. Klubs dibināts 1944. gadā, apvienojoties Olympique Lillois (dibināts 1902.) un SC Fives (dibināts 1901.). Pašlaik spēlē Francijas futbola augstākajā līmenī - 1. līgā. Mājas spēles komanda aizvada Stade Pierre-Mauroy stadionā. Komanda ir četras reizes kļuvusi par Francijas čempioniem, kā arī sešas reizes izcīnījusi Francijas kausu. Lielākais panākums UEFA turnīros - 2006.–2007. gada sezonā sasniegtais astotdaļfināls Čempionu līgā.
Sastāvs
Sastāvs uz .
Fī
Senākos grieķu alfabēta paveidos burts fī nebija.
Pielietojums
Mazais burts \phi kā simbols tiek izmantots:
Lielais burts \Phi kā simbols tiek izmantots:
Fall Weiss
Fall Weiss ("Baltais gadījums") bija Vācijas stratēģiskais plāns karam ar Poliju, izstrādāts pirms 1939. gada un sākts īstenot Polijas kampaņā 1939. gada 1. septembrī.
Plāna detaļas
Plāns tika izmantots, lai sāktu karadarbību pirms kara pieteikšanas. Vācijas spēkiem vajadzēja iebrukt Polijā trīs virzienos:
Visiem trim triecieniem bija jāvēršas vienā virzienā uz Varšavu, kamēr poļu armija tiktu ielenkta un iznīcināta uz rietumiem no Vislas.
Fall Weiss tika izmantota kā pirmā operācija Otrajā pasaules karā, 1939. gada pirmajā septembrī.
Līdzīgi plāni
Līdzās Fall Weiss izstrādei vācu stratēģisti gatavoja citus plānus:
Hī
Hī (Χ, χ ; gr) - grieķu alfabēta 22. burts. Grieķu alfabēta skaitļu pieraksta sistēmā, tam ir nozīme 600. No burta "hī" cēlies latīņu alfabēta burts X un kirilicas alfabēta X.
8. Saeimas vēlēšanas
8. Saeimas vēlēšanas notika. Vēlēšanām tika pieteikti 20 deputātu kandidātu saraksti ar kopā 1019 kandidātiem. Vēlēšanās piedalījās 997 754 vēlētāji, kas sastādīja 71,51% no 1 395 287 balsstiesīgajiem. 8. Saeimā netika Ministru prezidenta Andra Bērziņa pārstāvētā partija "Latvijas Ceļš". Visvairāk balsu ieguvušās partijas "Jaunais laiks" vadītājs Einars Repše pēc vēlēšanām kļuva par jaunās valdības vadītāju.
Balsošanas sistēma
Latvijas Republikas Satversme nosaka, ka Saeimu ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera/Senlagē metodes. Vēlēšanas parasti notiek reizi četros gados, oktobra pirmajā sestdienā, bet Latvijas Valsts prezidentam ir tiesības rīkot ārkārtas vēlēšanas. Tiesības vēlēt ir pilntiesīgiem Latvijas pilsoņiem, kuri vēlēšanu dienā ir sasnieguši astoņpadsmit gadu vecumu. Saeimā var ievēlēt jebkuru pilntiesīgu Latvijas pilsoni, kurš vēlēšanu pirmajā dienā ir vecāks par divdesmit vienu gadu.
Rezultāti
No 20 partijām 6 pārvarēja 5% barjeru un iekļuva Saeimā.
No iepriekšējā Saeimā pārstāvētajām partijām, kas neiekļuva 8. Saeimā, jāmin Latvijas Ceļš un Latvijas Sociāldemokrātiskā Strādnieku Partija, kuras ieguva 4,9% un 4,0% vēlētāju balsu.
Šo vēlēšanu rezultāti bija pārsteigums. Balstoties uz pirmsvēlēšanu aptaujām Latvijas Ceļam tika prognozētātas 15 vietas Saeimā, savukārt Latvijas Pirmajai Partijai prognozes bija pretējas — pastāvēja iespēja nepārvarēt 5% slieksni. Rezultāti izvērtās gaužām citādi: LC neiekļuva Saeimā, savukārt LPP ieguva vairāk nekā desmit vietas tajā.
Tomāšs Fleišmans
Tomāšs Fleišmans (Tomáš Fleischmann; dzimis 1984. gada 16. maijā) ir čehu hokejists, kreisās malas uzbrucējs, Čehijas izlases dalībnieks. Pašlaik (2015) Fleišmans spēlē Nacionālās hokeja līgas klubā Anahaimas "Ducks".
Spēlētāja karjera
Savu spēlētāja karjeru Fleišmans iesāka Vitkovices hokeja kluba sistēmā, 1999. gadā uzsākot spēlēt tās U18 jauniešu komandā. Jau nākamajā sezonā viņš spēlēja U20 komandas sastāvā, bet pēc 2001.—02. sezonas NHL draftā viņu ar kopējo 63. numuru izvēlējās Detroitas "Red Wings" vienība. 2002. gada vasarā Tomāšs devās uz Ziemeļameriku, kur pievienojās Rietumu hokeja līgas kluba Mūsdžavas "Warriors" rindām. 2004. gada 27. februārī, kad Tomāšs turpināja spēlēt "Warriors" rindās, tiesības uz viņu tika aizmainītas uz Vašingtonas "Capitals", Detroitai pretī saņemot Robertu Langu. 2004.—05. sezonu Fleišmans aizvadīja AHL klubā Portlenas "Pirates", taču 2005.—06. sezonā debitēja arī NHL. 2007.—08. sezona bija pirmā pilnā Fleišmana NHL sezona. 2010. gada 30. novembrī Tomāšs tika aizmainīts uz Kolorādo "Avalanche" vienību.
2011.—12. gada sezonu Fleišmans sāka Floridas "Panthers" rindās. Sezonu viņš noslēdza kā komandas rezultatīvākais spēlētājs, šo rezultativitāti saglabājot arī 2012.—13. gada saīsinātajā sezonā. 2013.—14. gada sezonā Fleišmana rezultativitāte ievērojami kritās, un 2014.—15. gada sezonas otrajā pusē hokejists tika aizmainīts uz Anahaimas "Ducks".
Čehijas junioru izlasēs Fleišmans spēlējis 2002. gada Pasaules U18 čempionātā, kā arī 2003. un 2004. gada Pasaules čempionātos junioriem. Pieaugušo izlases sastāvā Tomāšs spēlējis 2008. gada Pasaules čempionātā, kā arī 2010. gada olimpisko spēļu turnīrā.
Kaldera (nozīmju atdalīšana)
Kaldera var būt:
Psī
Pielietojums
Burtus Ψ vai ψ dažreiz izmanto kā psihes un psiholoģijas simbolus, tādēļ fantastikas jomā, kas saistīta ar saprātu, smadzenēm vai dvēseli, tiek lietots priedēklis "psi-".
Jānis Bērziņš
Jānis Bērziņš var būt:
Saulīte
Saulīte var būt:
Viktors Kalnbērzs
Viktors Kalnbērzs (dzimis Maskavā, miris  Rīgā) bija padomju un latvijas ārsts-ķirurgs-ortopēds, zinātnieks, medicīnas zinātņu doktors (1967), profesors, Sociālistiskā Darba Varonis (1987), PSRS un Krievijas Medicīnas zinātņu akadēmijas un zinātņu akadēmijas akadēmiķis, Latvijas PSR Zinātņu akadēmijas akadēmiķis un Latvijas Zinātņu akadēmijas īstenais loceklis, PSRS un LPSR Valsts prēmiju laureāts, LPSR nopelniem bagātais zinātnes darbinieks un ārsts (1966). LPSR un Latvijas politiķis.
Dzīvesgājums
Dzimis 1928. gada 2. jūlijā Maskavā ārsta Konstantīna Kalnbērza ģimenē. Pēc Latvijas okupācijas kopā ar vecākiem ieradās Rīgā, kur viņa tēvs ieņēma Latvijas PSR Veselības tautas komisāra vietnieka amatu. No 1941. līdz 1945. gadam dzīvoja Baškortostānā, pēc kara studēja Latvijas Universitātes Medicīnas fakultātē (1945—1951).
No 1951. līdz 1955. gadam bija Rīgas Traumatoloģijas un ortopēdijas zinātniski pētnieciskā institūta zinātniskais līdzstrādnieks, no 1955. līdz 1959. gadam RMI Hospitālās ķirurģijas, pēc tam Traumatoloģijas, ortopēdijas un karalauka ķirurģijas katedras asistents. 1958. gadā aizstāvēja medicīnas zinātņu kandidāta disertāciju.
Traumatoloģijas un ortopēdijas zinātniski pētnieciskā institūta direktors (1959—1994) un RMI Traumatoloģijas, ortopēdijas un karalauka ķirurģijas katedras vadītājs (1960—1994). 1968. gadā aizstāvēja medicīnas doktora disertāciju, 1969. gadā viņu ievēlēja par RMI profesoru un PSRS Medicīnas Zinātņu akadēmijas korespondētājlocekli.
Starp daudzajām V. Kalnbērza veiktajām operācijām īpašu publicitāti ieguva dzimuma maiņas operācija, kas 1970. gadā bija pirmā tāda veida operācija Padomju Savienībā. Afganistānas kara laikā 1987. gadā veica operācijas Kabulas kara hospitālī.
1989. gadā viņš kopā ar Jeila Universitātes profesoru Kristapu Keggi piedalījās Pasaules latviešu ārstu kongresa organizēšanā Rīgā.
1992. gadā ievēlēts par Krievijas Medicīnas zinātņu akadēmijas akadēmiķi un Latvijas Zinātņu akadēmijas akadēmiķi. 1993. gadā ar tiesas spriedumu V. Kalnbērzam tika piešķirta Latvijas pilsonība.
Apbalvojumi
V. Kalnbērzam tika piešķirti Latvijas PSR Nopelniem bagātā ārsta (1966) un Latvijas PSR Nopelniem bagātā zinātnes darbinieka goda nosaukumi. Par ieguldījumu medicīnā saņēmis dažādus Latvijas PSR un PSRS apbalvojumus, tai skaitā Sociālistiskā Darba Varoņa goda nosaukumu (1988), Ļeņina ordeni (1988) un PSRS Valsts prēmiju (1986). 2000. gadā apbalvots ar Triju Zvaigžņu ordeni. 2001. gadā saņēmis Paula Stradiņa balvu, bet 2015. gadā — Gada balvu medicīnā par mūža ieguldījumu.
Politiskā darbība
No 1975. līdz 1990. gadam bija Latvijas PSR Augstākās Padomes deputāts, vadīja Veselības aizsardzības un sociālās nodrošināšanas pastāvīgo komisiju. 1988. gadā ievēlēts par PSRS Medicīnas Zinātņu akadēmijas īsteno locekli.
Aktīvi iesaistījies Atmodas laika procesos. 1990. gadā V. Kalnbērzs tika ievēlēts Augstākajā padomē kā Latvijas Tautas frontes kandidāts Alūksnes vēlēšanu apgabalā, vinš bija starp deputātiem, kas nobalsoja par Latvijas neatkarības atjaunošanu. Šajā laikā darbojies Latvijas Demokrātiskajā darba partijā.
1995. gadā ievēlēts 6. Saeimā no Latvijas Vienības partijas. 1997. gadā izstājies no tās Saeimas frakcijas. 1998. gadā iestājies LSDSP, bet drīz izslēgts no tās. Pēc tam pievienojies Nacionālajai progresa partijai, kļuva par tās priekšsēdētāja vietas izpildītāju un nesekmīgi kandidēja 7. Saeimas vēlēšanās.
2001. gadā V. Kalnbērzs nesekmīgi kandidēja Rīgas domes vēlēšanās no Labklājības partijas. Tāpat pietiekošu vēlētāju atbalstu nesaņēma 2002. gada 8. Saeimas vēlēšanās, kandidējot no Sociāldemokrātiskās labklājības partijas saraksta.
2005. gadā V. Kalnbērzs tika ievēlēts Rīgas domē no apvienības "Dzimtene" un Latvijas Sociālistiskās partijas saraksta, kļūstot par tās Rīgas domes frakcijas priekšsēdētāju. Vēlākajās vēlēšanās, kurās kandidēja, vairs ievēlēts netika: 9. Saeimas vēlēšanās 2006. gadā no apvienības "Dzimtene" saraksta un 2009. gada Rīgas domes vēlēšanās no apvienības "Par dzimteni!" saraksta.
Maha skaitlis
Maha skaitlis (Ma) ir ātruma relatīvā mērvienība. Tas ir objekta ātrums attiecībā pret vidi, dalīts ar skaņas ātrumu šajā vidē:
kur
Maha skaitlis ir skaitlis, kas rāda, cik reižu ātrāk objekts kustas attiecībā pret skaņas ātrumu. Tas ir nosaukts par godu austriešu fiziķim un filozofam Ernstam Maham (Ernst Mach).
Artūrs Karašausks
Artūrs Karašausks (dzimis Rīgā) ir Latvijas futbolists, spēlē uzbrucēja pozīcijā, Latvijas futbola izlases dalībnieks. Pašlaik (2020) pārstāv Latvijas futbola Virslīgas klubu FK Liepāja.
Klubos
2009. gada sezonā Karašausks spēlēja Olimps/RFS sastāvā, 18 spēlēs gūdams 10 vārtus, tādējādi kļūstot par LMT Virslīgas 9. rezultatīvāko vārtu guvēju. Tajā pašā gadā viņš saņēma balvu kā Latvijas jaunatnes labākais futbolists.
2010. gadā Karašausks pievienojās Skonto komandai. Sezonu Karašausks iesāka ar 7 vārtiem pirmajās trīs spēlēs un tika atzīts par LMT Virslīgas aprīļa labāko spēlētāju. Turpmākajās spēlēs gan Karašauska rezultativitāte apsīka, un nākamajās deviņās spēlēs viņš guva tikai vienus vārtus. Jūlijā Karašausks devās uz nedēļu ilgu pārbaudi Ukrainas Premjerlīgas klubā FK Dnipro, bet augusta beigās Skonto vienojās ar Dnipro par Karašauska izīrēšanu līdz sezonas beigām. Neaizvadījis nevienu spēli Ukrainas Premjerlīgā, atgriezās Skonto sastāvā.
1876. gads
1876. bija garais gads, kas sākās sestdienā.
Artūrs Karašausks
Klubos
2012. gada sezonā uz īres līguma pamata spēlēja citā Virslīgas komandā FB Gulbene, 15 spēlēs gūstot tikai 1 vārtus. 2013. gadā Skonto sastāvā kļuva par Virslīgas rezultatīvāko futbolistu, gūstot 16 vārtus un dalot šo godu ar Andreju Kovaļovu. 2014. gada sākumā tika izīrēts Krievijas Premjerlīgas klubam Rubin. Pēc īres beigām atkal atgriezās Skonto.
2016. gada februārī tika izīrēts Polijas Ekstraklasa klubam Glivices "Piast". Tomēr Polijas čempionātā izgāja laukumā tikai divās spēlēs. Vēlāk tā paša gada augustā parakstīja trīs gadu līgumu ar Šveices otrās spēcīgākās līgas klubu FC Wil.
2017. gada februārī pirms Virslīgas sezonas sākuma pievienojās Latvijas klubam FK Liepāja, ko trenēja Tamazs Pertija, kurš Karašausku trenēja Skonto FC komandā.
2017. gada 18.oktobrī ar komandu FK Liepāja/MOGO izcīnija Latvijas kausu, gūstot divus vārtus fināla mačā.
Izlasē
2010. gada 5. jūnijā 18 gadu vecumā viņš debitēja Latvijas izlasē spēlē pret Ganas izlasi, nomainot Rudņevu. Tādējādi Karašausks kļuva par pirmo 1990. gados un pirmo pēc Latvijas neatkarības atjaunošanas dzimušo futbolistu, kas spēlējis Latvijas izlasē. Pirmos vārtus izlases labā guva 2018.—2019. gada UEFA Nāciju līgas spēlē pret Kazahstānu.
Personīgā dzīve
Viņa tēvs Jurijs Karašausks arī bija profesionāls futbolists, aizvadījis 6 spēles Latvijas izlasē. Sieva - Nikola Karašauska, Olega Znaroka radiniece
Blankenfeld
Blankenfeld var būt:
Balašihas HK MVD
Maskavas apgabala "MVD" bija Krievijas hokeja komanda, kas bija bāzēta Maskavas apgabala Balašihā. Līdz 2006. gadam ar nosaukumu Tveras "MVD" tā bija bāzēta Tverā. Pēc tam tā pārcēlās uz Maskavas apgabala Podoļsku, bet 2007. gada rudenī — uz Balašihu. 2010. gadā komanda tika apvienota ar Maskavas "Dinamo".
Brīvprātīgā armijas, aviācijas un flotes veicināšanas biedrība
Brīvprātīgā Armijas, aviācijas un flotes veicināšanas biedrība vai DOSAAF (ru, ДОСААФ) bija brīvprātīga sabiedriski-valstiska organizācija Padomju Savienībā, kuras mērķis bija veicināt valsts aizsardzības spēju un nacionālo drošību. Pastāvēja no 1951. gada līdz PSRS sabrukumam 1991. gadā. Latvijā organizācija likvidēta 1991. gada 29. novembrī.
Par organizācijas galvenajiem mērķiem tika deklarēti tās biedru audzināšana pastāvīgi būt gataviem aizsargāt savu Dzimteni un mīlestību pret PSRS Bruņotajiem spēkiem, propagandēt iedzīvotāju vidū militārās zināšanas, padomju tautas un tās Bruņoto spēku tradīcijas, sagatavot jaunatni dienestam Padomju armijā u.c. Faktiski DOSAAF paspārnē bija liela daļa militāri tehnisko sporta veidu, kuru attīstīšanai bija nepieciešami ievērojami līdzekļi: autosports, motosports, aviosports, izpletņlēkšana, ūdens motosports, šaušanas sporta veidi, lidmašīnu un raķešu modelēšana, radiosports u.c.
Mežciems
Mežciems var būt:
Omega
Omega (Ω, ω; gr) - grieķu alfabēta 24. burts. Grieķu alfabēta skaitļu pieraksta sistēmā tam ir nozīme 800.
Omega — pēdējais un pats jaunākais burts grieķu alfabētā. Iegūts, modificējot burtu omikrons (Ο, ο).
Pārnestā nozīmē omega, kā alfabēta pēdējais burts, bieži apzīmē kaut kā beigas.
Pielietojums
Lielais burts Ω kā simbols tiek izmantots:
Ierobežojumi datubāzēs
Ierobežojumi nodrošina biznesa prasību un datu integritātes īstenošanu datubāzē. Ir vairāku veidu ierobežojumi.
Nav null (Not null)
Pārbaudes ierobežojuma speciālgadījums, kolonai ir jābūt netukšai.Lai nodrošinātos pret negribētām, nejauši vai kļūdas dēļ ievadītām NULL vērtībām, tajā vietā, kur bija jānorāda kāda noteikta vērtība ir jālieto NOT NULL ierobežojums tabulas kolonām. Tas viszemākajā datu līmenī nodrošina to, ka Null vērtības šai kolonā nebūs, neatkarīgi no tā vai to ievada caur kādu lietotni, pa taisno tabulā izmantojot SQL Insert teikumus, vai jebkā citādi. Tā ir drošība un kopā ar citiem ierobežojumu veidiem viens mazs ķieģelītis datu bāzes kvalitātes jomā, ko nevar nodrošināt nekā citādi. Tātad veidojot tabulu pie kolonas vienkārši ir jānorāda, ka ši kolona nedrīkst būt Null.
Primārā atslēga (Primary key)
Unikāls veids kā identificēt ierakstu, sastāv no vienas vai vairākām kolonām. Piemēram, Personas kods vai arī reģistrācijas numurs mašīnai.Šis ierobežojums ļauj identificētu katru ierakstu tabulā. Primārās atslēgas jābūt unikālas vērtības. Primārās atslēgas nevar būt NULL vērtības. Katras tabulas ir jābūt primārajai atslēgai un katras tabulas var būt tikai viena primārā atslēga.
Sampi
Sampi (Ͳ, ͳ; Ϡ, ϡ; gr) - no aprites izgājis grieķu alfabēta burts. Grieķu alfabēta skaitļu pieraksta sistēmā, tam ir nozīme 900. Visticamāk, cēlies no agrāka burta sans (ϻ).
Ierobežojumi datubāzēs
Unikālā atslēga (Unique key)
Atšķirībā no Primārās atslēgas kolona var būt tukša, bet visām, netukšajām vērtībām (vērtību kombinācijām) ir jābūt unikālām, piemēram, Vārds, Uzvārds, Dzimšanas datums un Dzimšanas vieta personai.
Ārējās atslēgas (Foreign key)
Vērtību kopa ir ierobežota ar citas tabulas primārās vai unikālās atslēgas vērtību kopu, piemēram, adreses identifikators Personu tabulā, kas norāda personas adresi.
Pārbaudes ierobežojums (Check constraint)
Vienai vai vairākām kolonām jāatbilst noteiktai loģiskai izteiksmei, piemēram, personas dzimšanas datums nedrīkst būt mazāks kā 1900. gada 1. janvāris.
MA
MA var būt:
Ma var būt:
mA var būt:
Maldu zona
"Maldu zona" (en) ir amerikāņu rakstnieka Dena Brauna asa sižeta romāns. Pirmo reizi publicēts ASV, 2001. gadā.
MA
ma var būt:
Maldu zona
Sižets
Meteorīta izpētes laikā uz tā tiek atrastas nepazīstamu kukaiņu fosilijas. Zinātnieku darbībai seko miniatūrs robots-spiegs, kas par visu ziņo slepenajam "kontrolierim". Šahtā, kurā atradās lauska, Veilijs MIns pamana luminiscējošu zaigu, kas nozīme, ka ūdenī atrodas planktons. Mēģinot paņemt ūdens paraugus, Mīnam uzbrūk robots-spiegs, un Mīns iekrīt šahta un noslīkst. Drīzumā arī pārējie zinātnieki pamana zaigu ūdenī un dodas sīkāk izpētīt ledāju, izpēte parāda, ka zem meteorīta šahtas ir vēl viena šahta ar sasalušu jūras ūdeni, kas pierāda, ka lauska iespējams nav nokritusi no debesīm, bet gan to kāds ir ielicis no ledāja apakšas.
Notiek pēkšņs uzbrukums zinātniekiem; Nora Mengtore tiek aukstasinīgi nogalināta, pārējiem izdodas paslēpties, kā rezultātā viņi paliek uz okeānā dreifējoša ledāja, no kura viņus izglābj tuvuma esošā ASV Jūras spēku atomzemūdene.